To personbiler stødte ved 7-tiden frontalt sammen på Østerlandsvej i Nibe.

Nordjyllands Politi har endnu ikke overblik over hvad, der er sket, men to personer er kørt fra stedet med ambulance til sygehus. De to personer, det drejer sig om, er dem, der har ført de to biler. Den ene person er muligvis alvorligt tilskadekommet, idet vedkommende muligvis pådrog sig skader i nakken.